section_heading: Povijest razvoja
paragraph_text: Na kraj ispušnog sustava ugrađen je prigušnik koji je bio improviziran na prijašnjim modelima. Benzin se nalazio u odvojenom oklopljenom spremniku izvan vozila na stražnjoj strani. Na nekoliko zadnjih Mark IV tenkova snaga motora je povećana na 125 KS. Tenk je bio otporan na njemačko protuoklopno streljivo koje je tada bilo u širokoj uporabi. Značajnija razlika je i u zamjeni Lewis strojnica za Vickers ili Hotchkiss. Cijev Lewisove strojnice je bila vrlo osjetljiva i lako ju je bilo onesposobiti hitcima iz pješačkog oružja.